Ο Τάσος μας υποδέχτηκε με χαμόγελο και ήταν διαθέσιμος και εξυπηρετικός. Αν και είναι ένα σπίτι σε πολύ βολικό σημείο, έχει πολλά μειονεκτήματα. Η καθαριότητα κατά κύριο λόγο ήταν πολύ κακή, σε συνδυασμό με τις ελλείψεις σε βασικά καθημερινά πράγματα. Μείναμε 4 άτομα για 4 βράδια και υπήρχε μόνον ένα χαρτί υγείας, μια μεγάλη πετσέτα και μια μικρή για τον καθένα, χωρίς ούτε καν μια έξτρα για περίπτωση ανάγκης.Οι πετσέτες μύριζαν περίεργα και είχαν λεκέδες, το ίδιο και κάποιες από τις μαξιλαροθήκες. Η κουζίνα είχε ένα βρώμικο και πολυχρησιμοποιημένο σφουγγάρι πιάτων ενώ δεν υπήρχε πετσέτα κουζίνας. Το χαλάκι του μπάνιου ήταν βρώμικο και δεν υπήρχε δεύτερη σακούλα για αλλαγή του κάδου μπάνιου... Η μπανιέρα και τα είδη υγιεινής είχαν τρίχες, εμφανώς ελλιπής η καθαριότητα που προηγήθηκε πριν το check in. Επίσης, το σπίτι είναι πολύ παλιό, αυτό δεν είναι ξεκάθαρο στις φωτογραφίες κι επειδή είναι στο ισόγειο μιας διπλοκατοικίας, ακούγονται πάρα πολύ οι θόρυβοι από το επάνω σπίτι, ακούς μέχρι και τις πόρτες ή τα παράθυρα που ανοίγουν και κλείνουν.